Красимир Райдовски: Къде са 4-те милиарда от КТБ? - Да се обърнат към МОСАД! За мен е абсолютно сигурно, че пари в брой с частен самолет са изнасяни през ВИП-а! • ЗАД КУЛИСИТЕ.com - Новини Поморие, Новини България
Красимир Райдовски: Къде са 4-те милиарда от КТБ? - Да се обърнат към МОСАД! За мен е абсолютно сигурно, че пари в брой с частен самолет са изнасяни през ВИП-а!
Ексклузивно за “ШОУ” Райдовски прави анализ на кризата в КТБ, разкрива технологията за раздаване на необезпечени кредити, кои са хранениците на банката и каква е ролята на съпругата на Цветан Василев в неприятностите, които го сполетяха! Той казва:
“В България няма осъден банкер за раздаване на необезпечени кредити! На базата на спомените ми от близкото минало, Цветан Василев ще излезе с гордо вдигната глава”…
– В продължение на няколко месеца КТБ вече за втори път ме разплаква! Първият път плаках, като разбрах, че семейство Костови не могат да си купят кисело мляко и банички, защото парите са им в тази банка, а вторият път плаках, когато разбрах, че покривът на проф. Василева – съпругата на Цветан Василев, тече и наводнява швейцарския апартамент на семейството, който струвал 20 млн.!
ощетените от действията на ръководството на тази банка; близките приятели по една или друга причина на Цветан Василев и хората, които са били спонсорирани от Цветан Василев. Но на мен ми прави впечатление, че тази дейност – спонсорството на Василев, е била насочена само към обществено-значими обекти и действия, при които той може да получи обществено признание и да стане публично известен. Защото аз знам случай, в който мой познат се обърнал за помощ към него във връзка с едно дете, болно от церебрална парализа и вече втора година няма никакъв отговор. Знам и друг случай. Мой приятел отива при него, за да иска кредит, за да участва в приватизацията на дадено предприятие. Няма да конкретизирам, но фактът е абсолютно достоверен. Цветан Василев му обещава кредита, но след време отказва, защото решава той да закупи същото предприятие. И го купува! Просто използва човека като източник на информация за състоянието на това предприятие. Преценил е, че си струва, отказа кредита и го купува той. Човекът, който е лобирал за този мой приятел пред Цветан Василев, е политик. Той е излъгал и двамата.
– Публиката иска да знае кой и защо е давал необезпечените кредити и кои са кредитополучателите, но това е работа на специализираните органи в България. Те са длъжни да установят кой и при какви условия е получавал своите кредити.
Надзорът в централната банка работи на базата на официално придобивани документи от контролираната банка, в случая – КТБ. Този документ представлява доклад на ръководството на КТБ, подписан от всички членове на надзорния съвет, на управителния съвет. И ако Иван Искров получи уверение от шефа на банковия надзор на БНБ, че всичко е наред, той няма никакви основания да проявява каквито и да било съмнения. Затова би трябвало да се търси елемент на лични взаимоотношения между ръководството на КТБ и ръководството на банковия надзор на БНБ. Като казвам лични взаимоотношения, говоря за корупционна технология, за
Пак повтарям – трябва да се търсят обвързаности между банковия надзор на БНБ и ръководството на КТБ!
- Според теб възможно ли е “дупката” в КТБ да е толкова голяма – 4 млрд.?! Възможно ли е да изчезнат тези пари?
– Това трябва да се установи – дали са 4 млрд. и къде са тези пари!
– Споделих с приятели, и в следствието също казах, че допускам, че този т. нар. документ е изготвен и разпространен от служители на КТБ, които по една или друга причина не смеят да излязат с имената си. В него имаше информация относно фирми, получавали тези необезпечени кредити, имаше имена, обозначени само с инициали и отдолу нямаше подпис. Нямаше име на човека, който е изготвил материалът. Начинът, по който аз го получих – оставен на радиатора на парното до входната врата на жилищната кооперация, в която живея, в плик, надписан с моето име, говори също, че нямах 100 процента основание да вярвам в тази информация. И да смятам, че е донос. След време голяма част от информацията беше публикувана от медии и тя по никакъв начин не беше опровергана!
– Моето лично мнение е, че поведението на Цветан Василев може да бъде квалифицирано като поведение на гузен човек. Ако той е убеден в своята правота, ако е убеден, че не е извършил нищо нередно, щеше да се появи сам в България. За мен това щеше да е доказателство, че той е абсолютно невинен. Това е едно от обясненията за неговото поведение.
- Казваш, че си се разстроил от думите на съпругата на Цветан Василев, че покривът им в Швейцария тече… Познаваш ли я?
– И нея не съм я виждал! Сега за пръв път я видях по телевизията, но според хора от близкото обкръжение на Василев, проф. Василева със своите неправилни съвети в известен смисъл е допринесла за част от неприятностите, които има днес той. Какви са били тези съвети – не знам!
Всеизвестен факт е, че един от неговите любими журналисти, когото той направи шеф на телевизията си ТВ7, беше Николай Бареков. Всички знаят и каква огромна заплата е получавал той, какви пари е получавал, но…
- … Но това не попречи на Бареков, да се извърти, че едва ли не… не го познава!?!
– Всичко е възможно в България, това не е единственият случай, когато някой, хранен от някого, е захапал ръката, която го е хранила! Какви са мотивите на Бареков, не мога да знам, а и не ме интересува, това си е негово право. Имам много такива примери на хора около мен. До 1989 г. се държаха по един начин с мен, а след това – по коренно различен. А когато станах прессекретар на правителството на Виденов, отново започнаха да ми звънят. Тогава вкъщи са звънели хора, които не бях чувал от години… Такова беше поведението на бившия шеф на ВИП-а на аерогара “София” Борис Попов, който преди 1989 г. ми е спал в къщата, след това престана да ме поздравява, а след 1995 г., когато за пръв път ме видя на аерогарата, отново се хвърли да ме целува. Много са подобни хора.
– Сходството е в технологията, по която са били раздавани кредити! Банковата криза тогава беше предизвикана от поведението на собствениците на банките, които раздаваха необезпечени кредити на обвързани с тях фирми, което беше забранено от закона, и тези кредити не бяха възстановявани. В периода 1991-1992 г. бяха лицензирани над 100 частни банки. Всички те бяха създадени с държавни пари, отпускани като кредити. Но, за съжаление, българското законодателство не показа своята съпричастност към установяване и санкциониране на виновниците за банковата криза.
Член 69 от българската Конституция относно имунитета на българския народен представител оневинява евентуалните престъпници в българския парламент. Защо българският народен представител трябва да има имунитет?! Аз нямам обяснение! Беше променен законът, който освобождава от наказателно преследване банкерите, които отпускат необезпечени кредити. Какво да говорим повече!…
Много ми е интересно дали ДАНС сега ще излезе с подобен документ относно кризата с КТБ! И дали, ако излезе, ще бъде разсекретен и публикуван…
– Такова нещо не би си помислил да твърди дори един нелегален емигрант в България! Кредитна банка на Илия Павлов беше окрадена и разграбена от мултаците. Един от живите все още ръководители на “Мултигруп” в продължение на 6 г., видният български професор Димитър Иванов, който днес дава рецепти за това каква трябва да бъде Българската социалистическа партия, с която не само че няма нищо общо, но и като вицепрезидент на “Мултигруп” водеше политика срещу правителството на БСП, може да разкаже много за това кой и как съсипа Кредитна банка! И какви бяха взаимоотношенията между държавната “Балканбанк” на Иван Миронов и Кредитна банка. Банката на Илия получаваше непрекъснато необезпечени кредити от “Балканбанк”…
– Какви са очакванията ти относно КТБ и Василев?
– На базата на спомените ми от близкото минало, Василев ще излезе с гордо вдигната глава…